ROMÂNIA
JUDEŢUL BUZĂU
MUNICIPIUL BUZĂU
 CONSILIUL LOCAL 


H O T Ă R Â R E
pentru modificarea și completarea Regulamentului privind activitățile de tăiere, transport și valorificare a lemnului rezultat din spațiile verzi și alte terenuri din afara fondului forestier național situate pe terenuri proprietate publică sau privată a Municipiului Buzău, în intravilanul acestuia, aprobat prin H.C.L. nr. 96 din 26 aprilie 2018

Consiliul Local al Municipiului Buzău, județul Buzău, întrunit în ședință ordinară; 
	Având în vedere:  
- referatul de aprobare al primarului municipiului Buzău, înregistrat sub nr. 376/CLM/11.11.2020;
- raportul de specialitate nr. 124.099 din 11.11.2020 al Direcției Tehnice din cadrul  aparatului  de specialitate al primarului Municipiului Buzău;
- avizul Comisiei pentru amenajarea teritoriului, urbanism, administrarea domeniului public și privat al municipiului a Consiliului Local al Municipiului Buzău;
- prevederile art. 12 din Legea nr. 24/2007 privind reglementarea și administrarea spațiilor verzi din intravilanul localităților, republicată, cu modificările și completările ulterioare;
- prevederile Legii nr. 46/2008-Codul Silvic, republicată, cu modificările și completările ulterioare;
- prevederile O.U.G nr. 195/2005 privind protecția mediului, cu modificările și completările ulterioare;
- prevederile O.U.G nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare;
- prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
         - prevederile Legii nr. 52/2003 privind transparența decizională în administrația publică, republicată;
	- adresa nr. 131.297/02.12.2020 a responsabilului cu societatea civilă din cadrul Serviciului Relații cu Publicul, Organizare Alegeri, Îndrumarea Cetățenilor și Secretariat.

În temeiul prevederilor art. 129, alin. (1) și alin. (2), lit. d), coroborat cu alin. (7), lit. b) și i), art. 139, alin. (1), coroborat cu art. 5, lit. ee) și art. 196, alin. (1), lit. a) din OUG nr. 57/2019 privind Codul administrativ, cu modificările și completările ulterioare,


   	
H O T Ă R Ă Ș T E:

Art. 1.- Se aprobă modificarea și completarea Regulamentului privind activitățile de tăiere, transport și valorificare a lemnului rezultat din spațiile verzi și alte terenuri din afara fondului forestier național situate pe terenuri proprietate publică sau privată a Municipiului Buzău, în intravilanul acestuia, aprobat prin Hotărârea Consiliului Local al Municipiului Buzău nr. 96 din 26 aprilie 2018, după cum urmează :

-la Capitolul III , art. 9 se modifică și va avea următorul conținut: ”Vegetația forestieră din spațiile verzi aflate pe domeniul public al municipiului Buzau este supusă normelor tehnice silvice privind evaluarea masei lemnoase și reglementărilor privind circulația materialului lemnos”;

-la Capitolul IV , art. 12, alin. 2, lit. a se modifică și va avea următorul conținut : ” Volumul de masa lemnoasă rezultat din tăierea  arborilor uscați și/sau celor care prezintă prezintă pericol de prăbușire, identificați de către reprezentanții Serviciului Gospodărie Urbană și Protecția Mediului pe spațiile verzi și alte terenuri din afara fondului forestier național situate pe terenuri proprietate publică sau privată a Municipiului Buzău, în intravilanul acestuia, și care vor fi marcați în vederea doborârii, se stabilește conform Actelor de Punere în Valoare (APV-uri) emise de Ocolul Silvic Buzău”;

-la Capitolul IV , art. 12, alin. 2, lit. b se modifică și va avea următorul conținut: ”Pentru cazurile deosebite generate de fenomene meteorologice extreme (vânt puternic, furtună, inundații, etc.) care implică tăierea în regim de urgență a arborilor/arbuștilor, Autorizația de tăiere, însoțită de documentele aferente privind marcarea și punerea în valoare,  se emite de Primăria municipiului Buzău și Ocolul silvic Buzău în următoarea zi lucrătoare

- la Capitolul IV , art. 12, alin. 2, lit. c își încetează aplicabilitatea.

- la Capitolul V se modifică titlul Capitolului , care va avea următorul conținut : ”Transportul și depozitarea materialului lemnos rezultat din lucrări de tăiere și toaletare arbori/arbuști” ;

- la Capitolul V, art. 16 se modifică și va avea următorul conținut:        ” Transportul şi depozitarea materialului lemnos rezultat din lucrări de toaletare arbori/arbuşti rezultat din spaţiile verzi şi alte terenuri din afara fondului forestier naţional situate pe terenuri proprietate publică sau privată a Municipiului Buzau, în  intravilanul Municipiului Buzau se poate face numai în condiţiile prezentului Regulament”;

- la Capitolul V, art. 17 se modifică și va avea următorul conținut: ”Materialul lemnos rezultat în urma activităţilor de tăiere a arborilor amplasaţi pe terenuri intravilane aparţinând domeniului public al Municipiului Buzau şi care fac obiectul prezentului regulament, se transportă în baza avizelor de însoţire şi în condiţiile existentei marcajului cu amprenta dispozitivului dreptunghiular, în conformitate cu normele în vigoare privind circulaţia materialelor lemnoase”;

- la Capitolul V, art. 18 ,  alin. 1 se modifică și va avea următorul conținut: ” Masa lemnoasă, rezultată în urma toaletărilor de arbori/arbuști din spaţiile verzi amplasate în intravilan, pe terenuri aparţinând domeniului public al Municipiului Buzau, se va stoca temporar într-o incintă în care este amenajată o platformă, administrată de SC URBIS SERV SRL, aceasta platformă neavând regim de depozit, în concordanţă cu art. 17, alin. 1 din Anexa la HG 470/2014, cu modificările şi completările ulterioare;

- la Capitolul V, art. 18, alin. 2 își încetează aplicabilitatea;

- la Capitolul VI art. 20 se modifică și  va avea următorul conținut :   ”Arborii uscați și/sau cei care prezintă prezintă pericol de prăbușire, identificați de către reprezentanții Serviciului Gospodărie Urbană și Protecția Mediului pe spațiile verzi și alte terenuri din afara fondului forestier național situate pe terenuri proprietate publică sau privată a Municipiului Buzău, în intravilanul acestuia, și care vor fi marcați în vederea doborârii, vor fi valorificați prin vânzare către societatea URBIS SERV SRL Buzau ca masă lemnoasă pe picior. Cantitatea este conform Actelor de Punere în Valoare (APV-uri) emise de Ocolul Silvic Buzău. 
Vânzarea masei lemnoase se va face  în baza unui contract încheiat între UAT Municipiul Buzău și societatea URBIS SERV SRL Buzau, cu  practicarea prețului/mc stabilit prin raportul de evaluare nr. 174/18.11.2020 de către evaluatorul autorizat ANEVAR ”EVALCONS CONTABILITATE SRL”. 
Prețul de vânzare este de 80 lei/mc, fără TVA,  lemn vândut ”pe picior”,   preț care va fi indexat anual cu rata  inflației comunicată de Direcția de Statistică, în luna ianuarie a anului în curs pentru anul precedent. 
Societatea URBIS SERV SRL Buzău va respecta legislația silvică în vigoare în vederea  valorificării masei lemnoase pe picior achiziționată de la Primăria municipiului Buzău”. 

Art.2.- Anexa nr. 1 a  Regulamentului privind activitățile de tăiere, transport și valorificare a lemnului rezultat din spațiile verzi și alte terenuri din afara fondului forestier național situate pe terenuri proprietate publică sau privată a Municipiului Buzău, în intravilanul acestuia, aprobat prin Hotărârea Consiliului Local al Municipiului Buzău nr. 96 din 26 aprilie 2018,  va fi înlocuită de Anexa la prezenta hotărâre.

Art.3. – Cu data adoptării prezentei hotărâri se revocă Hotărârea Consiliului Local al Municipiului Buzău nr. 223 din 16 septembrie 2020 privind modificarea și completarea Regulamentului privind activitățile de tăiere, transport și valorificare a lemnului rezultat din spațiile verzi și alte terenuri din afara fondului forestier național situate pe terenuri proprietate publică sau privată a Municipiului Buzău, în intravilanul acestuia, aprobat prin H.C.L. nr. 96 din 26 aprilie 2018.


Art.4. - Primarul municipiului Buzău, prin intermediul Direcției Tehnice, precum și S.C. URBIS SERV S.R.L. Buzău, vor aduce la îndeplinire prevederile prezentei hotărâri.


PREŞEDINTELE ŞEDINŢEI,
consilier local Ionuț – Sorin Apostu
                            





                                                                CONTRASEMNEAZĂ:
                                       SECRETARUL GENERAL AL MUNICIPIULUI BUZĂU,
                                                                       Eduard Pistol




















Buzău, 22 decembrie 2020
Nr. 288



Această Hotărȃre a fost adoptată de Consiliul Local al Municipiului Buzău în ședinţa din data de 22 decembrie 2020, cu respectarea prevederilor art. 139, alin. (1), coroborat cu art. 5, lit. ee) din O.U.G. nr. 57/2019 privind Codul administrativ, cu modificările și completările ulterioare, cu un număr de 21 voturi pentru, 0 abţineri și 1 vot împotrivă, din numărul total de 22 consilieri în funcţie și 22 consilieri prezenţi la ședinţă.


                                                                                    ANEXĂ
la Hotărârea Nr. 288/22.12.2020
a Consiliului Local al Municipiului Buzău
 
                                                         
       		

AUTORIZAȚIE  DE  DOBORÂRE ARBORI/ARBUȘTI
Nr. _______ / _______________

 	
Urmare solicitării nr. _____ / __________ se autorizează operatorul autorizat/persoană juridică/persoană fizică pentru :

	Tăierea unui număr de ___ arbori/arbuști, din următoarele considerente:
________________________________________________________ 
________________________________________________________ 
________________________________________________________ 
________________________________________________________ 

	pe amplasamentul/amplasamentele :
________________________________________________________ 
________________________________________________________ 
________________________________________________________ .

	Condiții de respectat, dacă este cazul :
________________________________________________________ 
________________________________________________________ 
________________________________________________________ 

 pe amplasamentul/amplasamentele :
________________________________________________________ 
________________________________________________________ .

	Totodată aveți obligația de a planta minim ____ arbori cu înălțimea          > 2,5 – 3 m, având diametrul ≥ 6 cm, în campania de plantări de primăvară/toamna anului _____ , pe amplasamentul __________________ 
___________________________________________________________ , situat în Municipiul Buzău, notificând în scris Primăria Municipiului Buzău cu minim 3 zile înainte de data plantării.
	

Președinte Comisie de Autorizare,



ROMÂNIA
JUDEŢUL  BUZĂU
MUNICIPIUL BUZĂU
- P R I M A R -
Nr. 376/CLM/11.11.2020


REFERAT  DE  APROBARE
la proiectul de hotărâre pentru modificarea și completarea Regulamentului privind activitățile de tăiere, transport și valorificare a lemnului rezultat din spațiile verzi și alte terenuri din afara fondului forestier național situate pe terenuri proprietate publică sau privată a Municipiului Buzău, în intravilanul acestuia, aprobat prin H.C.L. nr. 96 din 26 aprilie 2018

 Dezvoltarea şi întreţinerea spaţiilor verzi au un rol important atât pentru protejarea mediului, cât şi în vederea menţinerii unui echilibru între natură şi dezvoltarea socio-economică, crearea unui peisaj urban coerent, a unui cadru ambiental, mediu de viaţă sănătos şi plăcut oamenilor care locuiesc în zonele  urbane, cu beneficii reale pentru oraş şi pentru locuitorii săi.
           Conform prevederilor Legii nr. 24/2007 privind reglementarea şi administrarea spaţiilor verzi din intravilanul localităţilor, republicată, actualizată, întreţinerea spaţiilor verzi se asigură de către proprietarii şi administratorii acestora.
          Ținând cont de cele mai sus menționate prin Hotărârea Consiliului Local al Municipiului Buzău nr. 96/26.04.2018 a fost aprobat Regulamentul privind activităţile de tăiere, transport şi valorificare a lemnului rezultat din spaţiile verzi şi alte terenuri din afara fondului forestier naţional situate pe terenuri proprietate publică sau privată a Municipiului Buzău, în intravilanul acestuia.
Având în vedere faptul cele de mai sus propunem ca masa lemnoasă rezultată din activităţile de tăiere a arborilor uscați și/sau a celor care prezintă pericol de prăbușire,  identificați de către reprezentanții Serviciului Gospodărie Urbană și Protecția Mediului pe spațiile verzi și alte terenuri din afara fondului forestier național situate pe terenuri proprietate publică sau privată a Municipiului Buzău, și marcați în vederea doborârii, să fie valorificată prin vânzarea către societatea URBIS SERV S.R.L. Buzău  ca masă lemnoasă pe picior, conform Actelor de Punere în Valoare (APV-uri) emise de Ocolul Silvic Buzău. 
Vânzarea masei lemnoase se va face  în baza unui contract încheiat între UAT Municipiul Buzău și societatea URBIS SERV SRL Buzau, cu  practicarea tarifelor/mc stabilite de un evaluator autorizat ANEVAR. Aceste tarife vor fi indexate anual cu rata  inflației comunicată de Direcția de Statistică, în luna ianuarie a anului în curs pentru anul precedent. 
          În sensul celor menționate mai sus, s-a elaborat alăturatul proiect de hotărâre cu caracter normativ, cu rugămintea de a fi promovat pe ordinea de zi a şedinţei Consiliului Local al Municipiului Buzău în vederea adoptării lui. 

PR I M A R,
Constantin Toma

ROMÂNIA
JUDEŢUL BUZĂU
MUNICIPIUL BUZĂU
-Direcția Tehnică-
Nr. 124.099 din 11.11.2020



RAPORT  DE  SPECIALITATE
la proiectul de hotărâre pentru modificarea și completarea Regulamentului privind activitățile de tăiere, transport și valorificare a lemnului rezultat din spațiile verzi și alte terenuri din afara fondului forestier național situate pe terenuri proprietate publică sau privată a Municipiului Buzău, în intravilanul acestuia, aprobat prin H.C.L. nr. 96 din 26 aprilie 2018


Plecând de la importanţa dezvoltării şi întreţinerii spaţiilor verzi în protejarea mediului înconjurător, cât şi pentru crearea unui peisaj urban coerent și a unui mediu de viaţă sănătos şi plăcut oamenilor care locuiesc în zonele  urbane, este necesar ca autoritatea publică locală să acorde o mai mare atenţie acestora .
          În conformitate cu prevederile Legii nr. 24/2007 privind reglementarea şi administrarea spaţiilor verzi din intravilanul localităţilor, republicată, actualizată,  proprietarii și administratorii de spații verzi sunt obligați să asigure măsurile privind siguranța persoanelor care pot fi afectate de rupturile și desprinderile arborilor și elementelor acestora, ca urmare a gradului de îmbătrânire avansat sau a stării fitosanitare precare.
Ţinând cont de faptul că activitățile de tăiere, transport și valorificarea lemnului rezultat trebuie executate într-un cadru legal și în baza deciziilor luate la nivelul unei Comisii de analiză din care să facă parte reprezentanți ai Primăriei Municipiului Buzău, ai Agenției pentru Protecția Mediului Buzău și ai Direcției Silvice Buzău, este necesară aprobarea unui Regulament privind condițiile de autorizare și modul de derulare a acestor activități.
Având în vedere faptul cele de mai sus propunem ca masa lemnoasă rezultată din activităţile de tăiere a arborilor uscați și/sau a celor care prezintă pericol de prăbușire,  identificați de către reprezentanții Serviciului Gospodărie Urbană și Protecția Mediului pe spațiile verzi și alte terenuri din afara fondului forestier național situate pe terenuri proprietate publică sau privată a Municipiului Buzău, și marcați în vederea doborârii, să fie valorificată prin vânzarea către societatea URBIS SERV S.R.L. Buzău  ca masă lemnoasă pe picior, conform Actelor de Punere în Valoare (APV-uri) emise de Ocolul Silvic Buzău. 
Vânzarea masei lemnoase se va face  în baza unui contract încheiat între UAT Municipiul Buzău și societatea URBIS SERV SRL Buzau, cu  practicarea prețului/mc stabilit prin raportul de evaluare nr. 174/18.11.2020 de către evaluatorul autorizat ANEVAR ”EVALCONS CONTABILITATE SRL”. 
Prețul de vânzare este de 80 lei/mc, fără TVA,  lemn vândut ”pe picior”,   preț care va fi indexat anual cu rata  inflației comunicată de Direcția de Statistică, în luna ianuarie a anului în curs pentru anul precedent. 
În sensul celor de mai sus s-a elaborat alăturatul proiect de hotărâre cu caracter normativ, cu rugămintea de a fi promovat pe ordinea de zi a şedinţei Consiliului Local al Municipiului Buzău în vederea adoptării lui.


Director Executiv,
 Ileana Bănucu

